Zamfara inimrööv

Zamfara inimrööv (ehk Jangebe inimrööv) oli koolitüdrukute massirööv, mis leidis aset Jangebes (ehk Dengebes) Zamfara osariigis Nigeerias. 26. veebruaril 2021 röövisid relvastatud kurjategijad Valitsuse Tütarlaste Teaduskeskkooli internaadist 279 tüdrukut vanuses 12–17. Õpilased vabastati 2. märtsiks. Tegu on Nigeeria 2021. aasta teise suure inimrööviga, üheksa päeva enne seda rööviti Kagara inimröövi käigus Nigeri osariigi riigikoolist 40 inimest. Koolilaste lunaraha saamise eesmärgil röövimine on Nigeerias muutunud üsna tavaliseks. Relvastatud rühmituste rünnakud on tihti suunatud just kohalikele madala sissetulekuga elanikele, mitte välismaalastele või jõukatele kohalikele. Kuna enamik inimestest maksab oma laste elude eest, pakub laste röövimine kurjategijatele suhteliselt kindlat sissetulekut. Laste röövimine aitab avalikkuses kurikuulsust koguda ning heidutab valitsust vägivaldselt sekkuma. Kuulsamaid sääraseid juhtumeid on džihadistliku Boko Harami Chiboki inimrööv 2014. aastal. Aastatel 2011–2020 maksid nigeerlased lunaraha umbes 18 miljonit USA dollarit, sellest suurem osa kulutati kümnendi teisel poolel. Röövimisi on läbi viinud ka Islamiriik. Üheksa päeva enne seda juhtumit rööviti Nigeeria Keskvöö piirkonnas Nigeri osariigis Kagaras riigikoolist vähemalt 42 inimest, sealhulgas 27 õpilast, kolm õpetajat ja üheksa pereliiget; üks õpilane tapeti. Kagara inimröövi pantvangid on praeguseks vabastatud. Haarang toimus 26. veebruaril 2021 ja algas, kui enam kui sada tulirelvadega relvastatud kurjategijat saabus kohaliku aja järgi kell 01.00 Zamfara osariigis Jangebes asuvasse tütarlaste riigikeskkooli. Kohalike elanike sõnul viibisid relvastatud isikud koolis mitu tundi enne koolilastega koos põgenemist. Rünnaku ajal ründasid relvastatud isikud ka lähedusesasuvat sõjaväelaagrit ja julgeolekujõudude kontrollpunkti, et ära hoida sõjaväe sekkumine. Väidetavalt kandsid mõned röövlitest julgeolekujõudude vormi. Kurjategijate transpordimeetodid pole teada, mõned tunnistajad ütlevad, et bandiidid saabusid pikapide ja mootorratastega, teised aga väidavad, et nad saabusid jalgsi. Kurjategijad tulistasid relvadest, pole selge, kas see oli kohalike elanike hirmutamiseks või kellegi surmamiseks. Teatati, et üks politseinik tapeti. Arvatakse, et inimröövlid võisid osa koolilastest viia lähedalasuvasse Dangulbi metsa, mis on paljude jõukude tegevuspaigaks. Üks õpetaja ütles BBC-le, et kooli 421 õpilasest on alles ainult 55. Ükski rühmitus pole röövimise eest veel vastutust võtnud. Amnesty Internationali sõnul on tegu sõjakuriteoga. Osariigi politseijõud teatasid, et käivitavad otsingu- ja päästeoperatsiooni ning tüdrukute otsimiseks on Jangebesse toodid sõjaväekontingent. Zamfara osariik sulges kõik internaatkoolid ning Nigeeria Õpetajate Liit ja Nigeeria Üliõpilaste Riiklik Ühendus (NANS) teatasid, et nad on valmis veel koole sulgema. Jangebe elanikud lõid pärast inimröövi teetõkkeid ning ründasid saabuvaid sõidukeid puutokkide ja kividega. Daily Trusti reporterid olid sunnitud piirkonnast lahkuma, kuna külaelanikud olid nende sõidukid kividega loopinud, üks ajakirjanik sai peavigastusi. Nigeeria president Muhammadu Buhari nimetas röövimist "ebainimlikuks ja täiesti vastuvõetamatuks" ning märkis, et tema valitsus "ei alistu bandiitide väljapressimisele, kes ründavad süütuid kooliõpilasi ja ootavad tohutuid lunarahamakseid". Zamfara osariigi kuberner Bello Matawalle ütles: "Soovin kõigile kinnitada, et oleme täielikult pühendunud oma kallite koolitüdrukute kiirele päästmisele." Röövi mõistsid hukka ka UNICEF ja Päästke Lapsed. Chiboki koolitüdrukute rööv Dapchi koolitüdrukute rööv Kagara inimrööv Kankara inimrööv Malari inimrööv Inimõigused Nigeerias Busari, Stephanie; Abrak, Isaac; Princewill, Nimi. "Hundreds of schoolgirls abducted in Nigeria, government official says". CNN. CNN. Originaali arhiivikoopia seisuga 1. märts 2021. Vaadatud 26. veebruar 2021. "Gunmen kidnap more than 300 schoolgirls in northwest Nigeria". NBC News. Reuters. 26. veebruar 2021. Originaali arhiivikoopia seisuga 1. märts 2021. Vaadatud 27. veebruar 2021. "Hundreds of Nigerian Students Kidnapped, Police Say". The New York Times (inglise-US). Associated Press. 26. veebruar 2021. ISSN 0362-4331. Originaali arhiivikoopia seisuga 26. veebruar 2021. Vaadatud 26. veebruar 2021.{{cite news}}: CS1 hooldus: tundmatu keel (link) "Hundreds of schoolgirls missing in northwest Nigeria after kidnapping". France 24 (inglise). 26. veebruar 2021. Originaali arhiivikoopia seisuga 1. märts 2021. Vaadatud 26. veebruar 2021. Paquette, Danielle; Garba, Ibrahim. "Nigeria confronts second mass kidnapping of schoolchildren in nine days after 317 girls vanish". Washington Post. Originaali arhiivikoopia seisuga 1. märts 2021. Vaadatud 26. veebruar 2021. "Nigeria kidnappings: Hunt for 300 girls as second abducted school group freed". BBC News (inglise-GB). 27. veebruar 2021. Originaali arhiivikoopia seisuga 27. veebruar 2021. Vaadatud 27. veebruar 2021.{{cite news}}: CS1 hooldus: tundmatu keel (link) Roussi, Antoaneta (26. veebruar 2021). "Hundreds of schoolgirls missing after armed bandits storm Nigerian school in Zamfara". The Daily Telegraph (inglise-GB). ISSN 0307-1235. Originaali arhiivikoopia seisuga 1. märts 2021. Vaadatud 26. veebruar 2021.{{cite news}}: CS1 hooldus: tundmatu keel (link) "Gunmen kidnap over 300 girls in Nigeria school raid: Police". Al Jazeera. Originaali arhiivikoopia seisuga 26. veebruar 2021. Vaadatud 26. veebruar 2021. Olukoya, Sam (26. veebruar 2021). "Hundreds of Nigerian schoolgirls taken in mass abduction". Associated Press. Originaali arhiivikoopia seisuga 26. veebruar 2021. Vaadatud 26. veebruar 2021. Abrak, Isaac; Princewill, Nimi; Busari, Stephanie. "Hundreds of schoolgirls abducted in Nigeria, government official says". CNN. Originaali arhiivikoopia seisuga 1. märts 2021. Vaadatud 26. veebruar 2021. "Nigeria: Hundreds of schoolgirls abducted in raid". Deutsche Welle. 26. veebruar 2021. Originaali arhiivikoopia seisuga 1. märts 2021. Vaadatud 27. veebruar 2021. "Nigeria's Zamfara school abduction: More than 300 Nigerian girls missing". BBC News (inglise-GB). 26. veebruar 2021. Originaali arhiivikoopia seisuga 26. veebruar 2021. Vaadatud 26. veebruar 2021.{{cite news}}: CS1 hooldus: tundmatu keel (link) Ibrahim, Hamza (26. veebruar 2021). "Gunmen kidnap 300 schoolgirls in increasingly lawless northwest Nigeria". Reuters (inglise). Originaali arhiivikoopia seisuga 1. märts 2021. Vaadatud 26. veebruar 2021. veebruar 2021/nigerian-authorities-searching-for-317-schoolgirls-kidnapped-by-armed-bandits "Nigerian Authorities Searching For 317 Schoolgirls Kidnapped By 'Armed Bandits'". WKSU (inglise). NPR. 26. veebruar 2021. Originaali arhiivikoopia seisuga 1. märts 2021. Vaadatud 27. veebruar 2021. {{cite news}}: kontrolli parameetri |url= väärtust (juhend)